Period: Old Babylonian
Genre: Liturgy
Transliteration:
<SURFACE>
ki-sikil sag₉-ga sila-a gub-ba
ki-sikil kar-kid {d}inanna eš₂-dam-ma gub-ba
ab₂ šar₂-ra-am₃ ab₂ šar₂-ra-am₃
ab₂ munus mah {d}inanna-kam
ga₂-nun mah {d}en-ki-ga-kam ki-sikil dur₂-a-ni
{giš}kiri₆ hašhur-a ul gur₃-ru-am₃
na₂-a-ni hul₂-la sag aka-am₃
pa {giš}erin-na an-dul₃ aka-am₃
dim₂ mu-un-ši-la₂ šu ša₃ ki aŋ₂-kam
šu mu-un-ši-la₂ šu ša₃ ki aŋ₂-kam
ŋiri₃ mu-un-ši-la₂ ŋiri₃ šag₄ ki aŋ₂-kam
{giš}i-dib kug-ga-am₃ zag za-gin₃-na
<unk> ki i-dib e₁₁-de₃-ni
ša₃ ki-aŋ₂ par₃-par₃-re-de₃
šag₄ ki aŋ₂ <unk> tur-tur-re-de₃
šag₄ ki aŋ₂ im-duh-gin₇ <unk> ta
gaba guruš-a gi-gin₇ he₂-ra-ra
{d}asar-lu₂-hi-e igi im-ma-an-sig₁₀
a-a-ni {d}en-ki-ra e₂-a ba-an-ši-in-kur₉ gu₃ mu-na-de₂-e
a-a-mu ki-sikil sa₆-ga sila-a gub-ba
a-ra₂ min-kam-ma-še₃ ub-dug₄
a-na ib₂-be₂-en-na-bi nu-zu a-na an-ni-ib₂-gi₄-gi₄
{d}en-ki-ke₄ dumu-ni {d}asar-lu₂-hi mu-un-na-ni-ib₂-gi₄-gi₄
dumu-mu a-na nu-zu a-na a-ra-ab-dah-e
{d}asar-lu₂-hi-e a-na nu-zu a-na a-ra-ab-dah-e
niŋ₂ i₃-zu-a-mu u₃ za-e in-ga-e-zu
i₃ ab₂ kug-ga gara₂ ab₂-šilam-ma
i₃ ab₂-a i₃ ab₂ babbar-ra
{na₄}bur šaŋan sig₇-sig₇-ga a ba-ni-de₂
gaba ki-sikil-la-ka a mi-ni-in
ki-sikil-e {giš} ŋal₂ tag₄-a nam-mu-un-keš₂-de₃
dumu er₂ pa₃-da-ni nam-mu-un-gurud-de₃
eŋir-mu-še₃ kas₄ hu-mu-ni-ib-be₂
tu₆ en₂ e₂-nu-ri

Cuneiform:
<SURFACE>
𒆠𒂖𒊷𒂵𒋻𒀀𒁺𒁀
𒆠𒂖𒋼𒀀𒆤𒀭𒈹𒂠𒁮𒈠𒁺𒁀
𒀖𒊹𒊏𒀀𒀭𒀖𒊹𒊏𒀀𒀭
𒀖𒊩𒈤𒀭𒈹𒄰
𒂷𒉣𒈤𒀭𒂗𒆠𒂵𒄰𒆠𒂖𒂉𒀀𒉌
𒄑𒊬𒈢𒀀𒌌𒅍𒊒𒀀𒀭
𒈿𒀀𒉌𒄾𒆷𒊕𒀝𒀀𒀭
𒉺𒄑𒂞𒈾𒀭𒊨𒀝𒀀𒀭
𒁶𒈬𒌧𒅆𒇲𒋗𒊮𒆠𒉘𒄰
𒋗𒈬𒌧𒅆𒇲𒋗𒊮𒆠𒉘𒄰
𒄊𒈬𒌧𒅆𒇲𒄊𒊮𒆠𒉘𒄰
𒄑𒄿𒁳𒆬𒂵𒀀𒀭𒍠𒍝𒆳𒈾
<unk>𒆠𒄿𒁳𒇯𒁺𒉈𒉌
𒊮𒆠𒉘𒁖𒁖𒊑𒉈
𒊮𒆠𒉘<unk>𒌉𒌉𒊑𒉈
𒊮𒆠𒉘𒅎𒂃𒁶<unk>𒋫
𒃮𒄨𒀀𒄀𒁶𒃶𒊏𒊏
𒀭𒍂𒇽𒄭𒂊𒅆𒅎𒈠𒀭𒋧
𒀀𒀀𒉌𒀭𒂗𒆠𒊏𒂍𒀀𒁀𒀭𒅆𒅔𒆭𒅗𒈬𒈾𒌤𒂊
𒀀𒀀𒈬𒆠𒂖𒊷𒂵𒋻𒀀𒁺𒁀
𒀀𒁺𒈫𒄰𒈠𒂠𒌒𒅗
𒀀𒈾𒌈𒁉𒂗𒈾𒁉𒉡𒍪𒀀𒈾𒀭𒉌𒌈𒄄𒄄
𒀭𒂗𒆠𒆤𒌉𒉌𒀭𒍂𒇽𒄭𒈬𒌧𒈾𒉌𒌈𒄄𒄄
𒌉𒈬𒀀𒈾𒉡𒍪𒀀𒈾𒀀𒊏𒀊𒈭𒂊
𒀭𒍂𒇽𒄭𒂊𒀀𒈾𒉡𒍪𒀀𒈾𒀀𒊏𒀊𒈭𒂊
𒃻𒉌𒍪𒀀𒈬𒅇𒍝𒂊𒅔𒂵𒂊𒍪
𒉌𒀖𒆬𒂵𒂶𒀖𒉦𒈠
𒉌𒀖𒀀𒉌𒀖𒌓𒊏
𒎎𒁓𒌋𒃶𒅊𒅊𒂵𒀀𒁀𒉌𒌤
𒃮𒆠𒂖𒆷𒅗𒀀𒈪𒉌𒅔
𒆠𒂖𒂊𒄑𒅅𒋺𒀀𒉆𒈬𒌧𒆟𒉈
𒌉𒀀𒅆𒅆𒊒𒁕𒉌𒉆𒈬𒌧𒉩𒆠𒉈
𒂕𒈬𒂠𒁽𒄷𒈬𒉌𒅁𒁉
𒅲𒋙𒀭𒂍𒉡𒊑